ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660022654

ขอให้จัดสรรเจ้าหน้าที่ช่วยเจรจาไกล่เกลี่ย เพื่อแก้ไขปัญหาเสียงดังรบกวนจากการเจียรเหล็ก บริเวณพื้นที่โล่งด้านข้างหอพัก (ไม่ทราบชื่อ) ซอยลาดพร้าว 1 แยก 4-5 ถนนลาดพร้าว แขวงจอมพล เขตจตุจักร กรุงเทพมหานคร โดยสามารถเดินทางเข้าไปยังซอยลาดพร้าว 1 แยก 4-5 ด้านทั้งฝั่งถนนพหลโยธิน 22 และถนนลาดพร้าวซอย 1 จุดสังเกต ตรงข้ามกับห้างสรรพสินค้าเซ็นทรัล ลาดพร้าว ซึ่งหัวมุมโค้งของการติดตั้งป้ายกรุงเทพมหานคร ชื่อป้ายซอยลาดพร้าว 1 แยก 4-5 จะพบจุดพื้นที่โล่งด้านข้างหอพัก เนื่องจากผู้ร้องแจ้งว่า มีบุคคลเพศชาย อายุประมาณ 50 กว่าปี สูงประมาณ 175 เซนติเมตร รูปร่างท้วม ผิวสีคล้ำ มีภูมิลำเนาเป็นคนภาคใต้ ใช้หมายเลขโทรศัพท์ 08 9116 2108 เป็นเจ้าของหอพักฯ และเป็นเจ้าของพื้นที่โล่งดังกล่าว ได้เจียรเหล็กส่งเสียงดังรบกวน และผู้ร้องแจ้งว่าเป็นเสียงดังเกินกว่ากฎหมายกำหนดด้วย ซึ่งไม่ใช่การต่อเติมบ้านตามวาระ 2-3 เดือนแล้วเสร็จ แต่ผู้ร้องไม่ทราบว่าเป็นการรับงานอะไรมาทำหรือไม่ เป็นการเจียรเหล็กส่งเสียงดังรบกวนมาแล้วประมาณ 1 ปีกว่า (ไม่สามารถระบุช่วงวันเวลาในการเจียรเหล็กส่งเสียงดังรบกวนที่ชัดเจนได้) ลักษณะทำการเจียรเหล็กบ้าง และหยุดพักบ้าง และบางวันก็ไม่ได้ทำการเจียรเหล็กเลย (ขึ้นอยู่กับอารมณ์) หากวันไหนมีการเจียรเหล็กจะเริ่มตั้งแต่เวลาประมาณ 08.00 น. (ไม่สามารถระบุเวลาสิ้นสุดการเจียรเหล็กได้) และหากมีเจ้าหน้าที่กรุงเทพมหานครลงพื้นที่ตรวจสอบก็จะหยุดพักไป ล่าสุดได้ทำการเจียรเหล็กตั้งแต่วันที่ 28 พฤษภาคม 2566 ตั้งแต่เวลาประมาณ 08.00 น.  (ไม่สามารถระบุเวลาสิ้นสุดการเจียรเหล็กได้) และได้ทำการเจียรเหล็กมาทุกๆ วัน จนถึงวันที่ 2 มิถุนายน 2566 ก็เริ่มเจียรเหล็ก ตั้งแต่เวลาประมาณ 08.00 น. ประกอบกับผู้ร้องแจ้งว่ามีการก่อสร้างหอพักมาระยะเวลาเกือบ 10 ปีแล้ว ตั้งแต่ก่อนการก่อสร้างไม่เคยอนุญาตหรือสอบถามผู้ร้องร้องที่พักอาศัยอยู่บ้านใกล้เคียงแต่อย่างใด เบื้องต้นได้ติดต่อแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แล้ว เจ้าหน้าที่จำนวน 1 คน ได้ลงพื้นที่ แต่ผู้ร้องเห็นว่ายังไม่มีมาตรการเด็ดขาด เพียงการตักเตือน และผู้ร้องต้องการให้เอาเครื่องตรวจวัดเสียงมาติดตั้ง เพื่อตรวจจับวัดเสียง เพราะผู้ร้องเป็นเสียงดังเกินกว่ากฎหมายกำหนด แต่เจ้าหน้าที่แจ้งว่า เครื่องมันแพง และผู้ร้องแจ้งว่าได้ติดต่อแจ้งไปยังเจ้าหน้าที่ตำรวจสายตรวจเกือบทุกวัน และเจ้าหน้าที่ตำรวจสายตรวจลงพื้นที่ตักเตือน ทางบุคคลดังกล่าวก็จะพูดว่า เสียงไม่ได้ดัง เจ้าหน้าที่ตำรวจสายตรวจ จึงแนะนำให้ผู้ร้องแจ้งเรื่องกับทางกรุงเทพมหานครหรือกับทางเจ้าหน้าที่ของหน่วยงานรัฐ เพื่อเข้ามาช่วยเจรจาให้ ผู้ร้องจึงประสงค์ให้ทางหน่วยงานที่เกี่ยวข้องจัดสรรเจ้าหน้าที่ช่วยเจรจาไกล่เกลี่ย เพื่อแก้ไขปัญหาเสียงดังรบกวนจากการเจียรเหล็กเป็นกรณีเร่งด่วน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata